
Ny  tempelpræsident  i 

Stockholm 


spencer  og  Joyce  ]enson. 


Foto:  Church  News 


Spencer  F.  Jenson  er  kal- 
det til  at  lede  templet  i 
Stockholm  sammen  med 
sin  hustru,  Joyce  Love 
Jenson,  fra  1 .  november 
1997. 

Den  nye  tempelpræsi- 
dent, som  tilhører  Parleys 
6.  ward  i  Salt  Lake,  har  tid- 
ligere været  missionspræsi- 


dent  i  Gøteborg.  Han  har 
også  været  leder  for  besøgs- 
centeret ved  templet  i  Was- 
hington samt  rådgiver  i 
stavspræsidentskabet,  tem- 
pelbesegler  og  biskop. 

Han  er  uddannet  ved 
University  of  Utah  og  er  i 
dag  pensioneret  børsmæg- 
ler. 


Søster  Jenson  har  bl.a. 
været  rådgiver  for  stavens 
hjælpeforeningspræsident- 
inde  i  sin  stav  og  fungeret 
som  bestyrelsesmedlem  i 
Hjælpeforeningen  og  Pri- 
mary samt  været  missionær 
og  tempeltjener.  Hun  er 
ligeledes  universitetsuddan- 
net. 


Dette  præsidentpar  bli- 
ver det  femte  præsidentpar 
for  templet  i  Stockholm. 
De  efterfølger  Maud  og  Bo 
G.  Wennerlund,  som  var 
virket  de  sidste  tre  år. 


Church  News 
27.9.1997 


Stjernen  indbyder  læser- 
ne til  at  indsende  kirke - 
relaterede  livsstilsartikler 
og  artikler  om  "hvordan", 
som  fokuserer  på: 

•  Hjælp  til  familieaften. 

•  Ideer  til  undervisning  i 
hjemmet  eller  Kirken. 

•  Tips  til,  hvordan  man  sty- 
rer sin  egen  eller  familiens 
økonomi. 

•Ideer  til  hjemmeprodukti- 
on  og  forråd. 

•  Evangelie -relateret 
overholdelse  af  helligdage 


samt  traditioner,  som  er 
med  til  at  opbygge  vidnes- 
byrd eller  øge  den  religiøse 
forståelse,  især  i  forbindelse 
med  jul  og  påske. 

Send  jeres  ideer  til 
International  Magazines, 
25th  Floor,  50  East  North 
Temple  Street,  Salt  Lake 
City.UT  841503223,  USA. 
Artiklerne  bør  være  med 
enkel  eller  dobbelt  linieaf- 
stand eller  være  håndskre- 
vet. 

Red. 


Send 
artikler! 

64  medlemmer  fra 
Aalborg  ward  i  templet 


Aalborgs  wards  tempel- 
tur  i  dagene  2.-4. 
oktober  1997  tog  os  med 
storm  -  også  sådan  bogsta- 
veligt talt.  Turen  over  van- 
dene var  en  "vild"  oplevelse 
for  de  fleste  af  de  64  del- 
tagere -  det  stormede,  og 
hurtigfærgen  opførte  sig 
temmelig  uroligt  -  vi  vælte- 
de bogstavelig  talt  rundt 
mellem  hinanden  på  visse 
tidspunkter,  og  glæden  var 
stor,  da  Sveriges  land  var  i 
sigte. 

Alle  hjælper  alle 

Turen  i  bussen  gik  fint, 
og  børnene  var  utrolig 
spændte,  da  vi  kom  til 
Våsterhaninge  og  kunne  se 
Moroni  på  templet.  Simon 
på  4  sagde:  Se,  der  står 
Moroni  og  trutter. 

Tidligt  fredag  morgen 
gik  vi  i  gang  -  først  med  en 
masse  dåb.  Derefter  passe- 
de de  unge  piger  de  mindre 
børn,  så  også  forældre  med 
småbørn  kunne  deltage  i 
templet. 

o 

Åbnede  for  sin  slægt 

Bror  Jørgen  Wedege  var 
i  Herrens  hus  for  første 
gang:  -  Det  var  dejligt  at 
være  i  templet  og  det  var 
helt  specielt  for  mig  at  åbne 
tempelarbejdet  for  min 
slægt.  Det  var  utroligt  dej- 
ligt, at  jeg  selv  fik  lov  til  at 
blive  døbt  for  mine  for- 
fædre. 

Et  billede  af  fremtiden? 

Vi  var  så  mange  fra  war- 
det,  at  vi  ikke  kunne  være  i 
et  rum,  men  sessionerne 
begyndte  på  samme  tid,  så 
det  var  på  samme  tid,  vi 
kom  ind  i  det  celestiale 
værelse.  Det  var  en  meget 
speciel  oplevelse  at  være 
sammen  med  så  mange 


64  søskende  deltog  i  Aalborg  wards  tempeltur.  Familien  Østergaard  mangler  på  hilledet.    Foto:  JBM 


søskende  fra  sit  eget  ward  i 
det  celestiale  værelse,  og 
jeg  tænkte  på,  hvor  dejligt 
det  ville  være,  hvis  vi  alle 
sammen  engang  kunne 
være  sammen  i  det  celestia- 
le rige. 

Fredag  eftermiddag  tog 
en  del  af  os  til  Stockholm, 


Bror  Jørgen  Wedege,  der  var  i 
templet  for  første  gang. 

Foto:  JBM 


hvor  vi  gik  rundt  og  hygge- 
de os  nogle  timer.  Lørdag 
gik  turen  så  hjemad  igen  - 
denne  gang  heldigvis  uden 
stormvejr. 

Det  var  en  dejlig  ople- 
velse at  være  så  mange 
afsted  til  Herrens  hus,  og  vi 
er  mange,  der  håber,  at  suc- 


cesen bliver  gentaget  til 
næste  år  og  gerne  flere 
dage. 


Jette  B.  Mathiesen 
Aalborg  Ward 


Kjerstine  og  Lene  forsøger  at  overtale  Lars  til  at  købe  den  klæde- 
lige hat  i  en  af  Stockholms  mange  sjove  forretninger.      Foto:  JBM 

Første  spadestik  til  Kirkens 
første  'lille''  tempel 


Ældste  Ben  B.  Banks,  stående  foran  koret,  taler  til  ca.  2500  mennesker,  som  overværede  det 
første  spadestik  til  templet  i  Monticello. 


I strålende  solskin,  som 
passede  med  de  røde 
klipper  i  det  sydøstlige  hjør- 
ne af  Utah,  tog  ældste  Ben 
B.  Banks  fra  De  Halvfjerds 
den  17.  november  1997  det 
første  spadestik  til  det 
første  af  Kirkens  nye  min- 
dre templer. 

Hurtig  aktion 

Det  skete,  kun  6  uger 
efter  at  præsident  Gordon 
B.  Hinckley  ved  general- 
konferencen bekendtgjor- 
de, at  der  ville  blive  bygget 
mindre  templer  i  fjerntlig- 
gende områder  af  Kirken, 
hvor  medlemstallet  ikke  er 
stort,  og  hvor  det  sandsyn- 
ligvis ikke  vil  vokse  væs- 
entligt i  den  nærmere  frem- 
tid. Ved  generalkonferen- 
cen sagde  Kirkens  præsi- 
dent, at  der  var  planlagt 
templer  i  Anchorage  i  Ala- 
ska og  i  det  nordlige  Mexi- 
co samt  her  i  Monticello. 

Ældste  Bank,  der  er 
områdepræsident  for  dette 
område  deltog  sammen  med 
sine  to  rådgivere,  ældste 
Dennis  B.  Neuenschwan- 
der  og  Neil  L.  Andersen 
fra  De  Halvfjerds  sammen 
med  stavspræsidentskaber- 
ne  i  dette  nye  tempeldi- 
strikt. 


Stor  lokal  opbakning 

Omkring  2.500  menne- 
sker -  mere  end  dobbelt  så 
mange  som  forventet  -  flok- 
kedes på  tempelgrunden  til 
det  første  spadestik.  Nogle 
stod  på  jordhøje,  entrepre- 
nørmateriel, lastbillad  eller 
på  det  nærliggende  Monti- 
cello 2.  wards  kirkebygning 
for  at  få  et  bedre  kig  på  det, 
som  skete. 

Et  kor  af  seminarelever 
fra  omliggende  småsamfund 
sang,  hvorefter  man  fulgte 
et  mønster,  som  er  fastlagt 
af  Det  Første  Præsident- 
skab, hvor  medlemmerne  af 
områdepræsidentskabet  tog 
de  første  spadestik,  hvoref- 
ter de  inviterede  de  lokale 
ledere  til  at  gøre  det  sam- 
me. Til  sidst  blev  børn  fra 
den  forsamlede  menneske- 
mængde anmodet  om  at 
komme  frem  og  gøre  det 
samme. 

I  sine  bemærkninger  for- 
ud for  højtideligheden  roste 
ældste  Banks  Ernest  og 
Paul  Sondregger,  far  og  søn, 
som  havde  skænket  grun- 
den, hvor  templet  skal  byg- 
ges. Dette  valg  glædede 
mange  lokale  beboere,  da 
denne  placering  modsat 
en  placering  ved  stavscen- 
tret  vil  gøre  det  mere  synligt. 


Størrelse  betyder  ikke 
noget 

"Vi  lever  i  denne  største 
tid  i  Kirkens  historie  med 
hensyn  til  at  bygge  templer 
til  vor  himmelske  Fader", 
sagde  ældste  Banks  i  sin 
tale.  "Jeg  beder  om,  at  vi 
alle  må  forberede  os  til  at 
komme  til  Herrens  tempel." 

Ældste  Neuenschwan- 
der  sagde  bla.:  "Selvom 
templet  har  en  mindre 
dimension,  er  der  ikke 
nogen  ringere  dimension  i 
det,  som  sker  her,  og  som 
vil  ske  inden  for  dette  tem- 
pels mure.  Alle  de  væsent- 
lige ordinanser  til  Guds 
børns  frelse,  som  udføres  i 
de  største  templer,  vil  også 
blive  udført  i  de  mindste 
templer  . . .  Der  findes  ikke 
noget  småt  eller  noget 
stort,  når  det  drejer  sig  om 
Herrens  tempel." 

"Det  første  af  en 
flodbølge" 

Ældste  Andersen  citere- 
de præsident  Hinckleys 
bekendtgørelse  af  bygnin- 
gen af  mindre  templer  og 
sagde:  "Dette  tempel  er  det 
allerførste  af  en  flodbølge  af 
mindre  templer,  som  vil 
spredes  på  jorden.  Er  det 
ikke  vidunderligt,  at  Her- 


Ældsteme  Banks,  Neuen- 
schwander  og  Andersen, 
tager  det  første  spadestik  til 
templet  i  Monticello  i  Utah. 

ren  kender  og  elsker  jer  lige 
her.  Han  kender  jeres  hjer- 
te og  jeres  vidnesbyrd  og 
godhed.  Og  han  har  ledt 
sin  profet  til  at  bygge  et  hus 
til  ham,  her  på  dette  sted, 
for  jer  og  jeres  børn." 

Det  nye  tempel  er  ca. 
630  kvadratmeter  stort  og 
indeholder  et  celestialt 
værelse,  et  ordinanseværel- 
se  med  plads  til  50,  et  beseg- 
lingsværelse  og  et  dåbsbas- 
sin.  Dets  enlige  spir  vil  på 
toppen  bære  en  statue  af 
englen  Moroni  og  forventes 
færdig  sidst  på  sommeren 
1998. 

1  henhold  til  præsident 
Hinckleys  bekendtgørelse 
ved  generalkonferencen  vil 
de  mindre  templer,  hvor 
det  er  muligt,  få  en  lokal 
ledelse  med  en  tempelpræs- 
ident og  to  rådgivere,  hvor 
den  ene  skal  fungere  som 
tempelskriver  og  den  anden 
som  tempeltekniker.  Alle 
tempeltjenere  og  andre  vil 
være  lokale  medlemmer, 
som  tjener  i  andre  stillinger 
i  ward  og  stav.  De  mindre 
templer  vil  være  åbne  efter 
behov,  måske  kun  en  til  to 
dage  om  ugen. 

Church  News, 
november  1997 


KIRKENYT 

3 


Ledere  i  Kirken  fra  hele 
Danmark  samlet  i  Odense 


Områdepræsidentskabet 
bestående  af  præsident  Cecil 
O.  Samuelson  jun,  (til 
venstre),  førsterådgiver 
Spencer  ].  Condie  og 
andenrådgiver  William  Rolfe 
Kerr  ved  mødet  i  Odense  den 
27.  november  1997. 

Foto:  TD 


Den  27.  november  1997 
var  alle  præstedømme- 
ledere og  organisationsiede' 
re  indkaldt  til  et  møde  med 
vores  områdepræsident- 
skab. 

Der  kom  ledere  fra  alle 
egne  til  dette  korte,  men 
måske  afgørende  møde  for 
Kirken  i  Danmark.  At 
mødes  en  hverdagsaften 
midt  i  Danmark  krævede 
planlægning  og  offer,  og  det 
var  interessant,  at  så  mange 
kom  denne  aften. 

Ældste  William  Rolfe 
Kerr,  der  er  andenrådgiver  i 
områdepræsidentskabet, 
fortalte  deltagerne,  at  de 
var  kommet  på  anmodning 
fra  Det  Første  Præsident- 
skab, De  Tolv  Apostle  og 
De  Halvfjerds. 

Familieproklamationen 

Han  tog  udgangspunkt  i 
familieproklamationen  og 
nævnte  familiernes  behov, 
da  mange  familier  er  ved  at 
falde  fra  hinanden  i  dag. 
Ældste  Kerr  opfordrede 
lederne  om  at  gøre  det  bed- 
re i  deres  egen  familie,  som 


Deltagende  ledere  i  Danmark 
kom  fra  hele  landet  og  drog 
berigede  hjem.         Foto:  TD 


en  forudsætning  for  at  kun- 
ne hjælpe  andre. 

Han  fastslog,  at  menne- 
skets køn  er  fastlagt  i  forud- 
tilværelsen  og  derved  ska- 
ber mulighed  for  en  evig 
familie  ved  at  holde  ud  og 
ære  sine  pagter. 

ederne  blev  bedt  om  at 
undervise  medlemmerne  ud 
fra  familieproklamationen 
og  om  at  beskytte  familier- 
ne om  søndagen,  ved  nad- 
vermødet og  familieaftenen 
ved  en  god  planlægning  af 
den  samlede  mødeplan,  der 


blev  indført  i  1980  for  at 
give  mere  tid  til  familien 

Mål:  2000  abonnenter 
på  Stjernen  i  september 
1998! 

Ældste  Spencer  J.  Con- 
die, som  er  førsterådgiver  i 
områdepræsidentskabet, 
fortalte  mødets  deltagere, 
at  Stjernen  vil  fortsætte 
uændret  indtil  september 
1998,  og  at  den  ville  få  lov 
at  fortsætte,  hvis  vi  i  Dan- 
mark er  nået  op  på  2000 
abonnenter.  Lokalsiderne 


undergår  samtidig  en 
omlægning,  som  bl.a.  har 
medført  at  februarnumme- 
ret 1998  ikke  indeholdt 
lokalsider,  samt  at  man  de 
næste  måneder  kan  opleve 
et  reduceret  antal  lokalsi- 
der. Ældste  Condie  tilkende- 
gav områdepræsidentska- 
bets forståelse  for  de  helli- 
ges behov  for  lokal  infor- 
mation. 

Ældste  Condie  bad 
lederne  om  at  studere  sam- 
men som  familie,  holde 
familiebøn  og  familieaften 
samt  at  undervise  andre  i 
det. 

-  Det  kan  være  svært  at 
gennemføre  en  familieaf- 
ten, men  bliv  ved,  og  I  vil 
opleve,  at  Elias'  ånd  vil 
komme. 

Ældste  Condie  opfordre 
lederne  til  at  bruge  de 
slægtshistoriske  centre  i 

missioneringen,  hvilket 
også  vil  kalde  på  Elias'  ånd. 

Nedkald  himlens  kræfter 

Ældste  Condie  tog 
udgangspunkt  i  L&P  84:46- 
48  samt  i  L&P  130:5  og 
fortalte  de  forsamlede  lede- 
re, at  engle  ofte  er  dem,  der 
har  levet  på  jorden  og  tje- 
ner os.  Han  fortalte,  at 
sløret  er  tyndt,  og  bad 
lederne  om  at  rense  sig  og 
at  lære  at  nedkalde  himlens 
kræfter. 

Ældste  Condie  sluttede 
med  at  sige:  -  Præstedøm- 
met er  magt  fra  himlen. 


Lær  at  nedkalde  himlens 
kræfter.  Vi  må  ændre  os, 
hvis  vi  skal  vokse.  Bed  om, 
at  hjerterne  må  blive 
blødgjorte. 

Præsident  Cecil  O.  Sam- 
uelson  jun.  var  aftenens 
sidste  taler.  Han  fortalte 
lederne,  at  den  afbalance- 
rede indsats  er  nøglen,  og 
bad  lederne  om  at  medvir- 
ke til  en  ordentlig  integrati- 
on af  nye  medlemmer.  Han 
rådede  deltagerne  til  at 
bruges  familieproklamatio- 
nen til  vores  venner,  da 
Israels  hus  vil  genkende 
lærdommene  deri,  det  vil 


røre  deres  hjerte  og  lede  til 
spørgsmål  om  profeter. 

Fordobling  af 
medlemstallet 

Præsident  Samuelson 
bad  lederne  om  at  undervi- 
se både  familier  og  enlige 
og  påpegede,  at  ansvaret 
for  missioneringen  ligger  i 
stav  og  ward  med  støtte  fra 
missionærerne,  og  at  vi  må 
yde  en  større  indsats  for  at 
omvende  og  være  med  til 
at  lette  det  sociale  skifte  for 
nyomvendte,  som  har 
behov  for  tre  ting:  venskab, 
ansvar  og  åndelig  næring. 


Præsident  Samuelson 
bekræftede,  at  Danmark  er 
det  eneste  sted,  hvor  profe- 
ten har  talt  om  en  fordob- 
ling på  sine  mange  rejser: 

- 1  mangler  ikke  tro,  sta- 
vene besidder  kraften  til  at 
nedkalde  himlens  kræfter. 

Områdepræsidentskabet 
fortalte  denne  aften  Kir- 
kens ledere  i  Danmark,  at 
vi  har  troen  og  organisatio- 
nen, og  bad  os  bruge  dette 
som  udgangspunkt  for  at 
nedkalde  himlens  kræfter 
og  bede  Herren  om  at 
blødgøre  hjerterne. 

Red. 


Mexicos  præsident 
byder  profeten 
velkommen 


Præsident  Hinckley  taler 
til  75.000  i  Mexico 

Den  11.  november  1997 
mødtes  præsident  Gordon 
B.  Hinckley  med  Mexicos 
præsident  Zedillo,  hvoref- 
ter han  to  dage  senere  rej- 
ste til  Belize,  det  tidligere 
Britisk  Honduras,  hvor 
medlemmerne  var  overra- 
skede over,  at  han  endog 
vidste,  at  de  eksisterede. 

Budskab  til  hellige  over 
telefonen 

Den  10.  november  talte 
Kirkens  præsident  til  4000 
medlemmer  i  Oxaca,  mens 
planer  om  at  tale  til  med- 
lemmerne i  Tuxttla  Gutier- 
rez,  begge  i  Mexico,  senere 
samme  dag  blev  ødelagt  af 
orkanen  Rick,  som  ramte 
kystområderne  og  skabte 
voldsom  storm  inde  i  lan- 
det. Da  flyet  måtte  vende 
tilbage  til  Mexico  City  blev 
de  forsamlede  medlemmer  i 
Tuxtla  Gutierrez  dybt  skuf- 
fede. Under  konferencen 
rejste  koret  sig  for  at  synge, 
men  selv  om  dirigenten 


angav  rytmen  og  læberne 
bevægede  sig,  var  skuffel- 
sen så  stor,  at  man  kun 
kunne  høre  lyden  fra 
pianoet.  Men  præsident 
Hinckley  var  dog  i  stand  til 
at  sende  et  budskab  over 
telefonen  til  medlemmerne. 

75.000  mennesker  på 
syv  dage  ved  9  møder 

Den  11.  november  talte 
han  til  5.300  medlemmer  i 
Villahermosa  og  mødtes 
med  den  lokale  guvernør  og 
andre  samfundsledere.  Ca. 
7.800  medlemmer  forsam- 
let i  Mérida  hørte  profeten 
tale  den  12.  november.  Den 
13.  november  talte  til  med- 
lemmer i  Belize  og  senere 
samme  dag  til  medlemmer  i 
stavscentret  i  Cancun  i 
Mexico.  Profeten  rejste  i 
løbet  af  syv  dage  mere  end 
9.600  kilometer  og  tale  til 
75.000  mennesker  ved  ni 
møder. 

Indviede  templet  i 
Atlanta 

Præsident  Hinckley 


Dr.  Emesto  Zedillo, 
til  venstre,  Mexicos 
præsident  byder 
præsident  Gordon 
B.  Hinckley 
velkommen  i  Los 
Pinos,  der  er  den 
officielle 
præsidentbolig  i 
Mexico  City. 

Foto:  John  L.  Hart 


besøgte  også  kort  de 
berømte  mayaruiner,  Chi- 
chen  Itza  den  12.  novem- 
ber. Efter  besøget  i  Mexico 
tog  præsident  Hinckley  til 
Atlanta  for  at  indvie  det 
nye  dåbsbassin  i  templet  i 
Atlanta. 

Church  News,  22 
november  1997 


Kort  aj  Robert  Noyce 

Superweekend  i  Odense 
29. "  30.  november  1997 


Aile  var  f  elkomne,  uanset 
størrelse,  blot  man  var  fyldt 
Mår 


For  femte  år  i  træk 
var  der  lagt  op  til 
en  superweekend 
på  Fyn  med 
deltagere  fra  hele 
landet. 

I  år  var  alle  i  Århus  Stav 
mellem  14  -  30  år  og 
UV'erne  fra  Københavns 
Stav  inviteret  til  at  tage  del 
i  arrangementet.  De  fysiske 
rammer  var  Hindsholmsko- 
len på  nordøst  Fyn. 

Som  altid  indledte  vi 
arrangementet  med  Semi- 
nar og  Institut  møder,  hvor 
Jens  Kristoffersen  og  præsi- 
dent Meline  underviste  de 
unge.  Efter  de  åndelige 
møder,  som  er  hovedårsa- 
gen til,  at  vi  samles  til  super- 
weekend, var  der  forberedt 
en  festlighed  for  alle. 

Middelalder  og  stegt  gris 

Kong  Arthur  havde  ind- 
budt til  middelaldergilde  i 
den  gamle  borggård.  I  ind- 
bydelsen af  de  unge  var  der 


lagt  op  til  at  alle  kom  ud- 
klædt og  på  den  måde  tog 
del  i  aftenens  arrangement. 

Når  man  gik  ind  i  sko- 
lens sportshal,  kom  man 
over  en  hængebro  og  trådte 
derpå  ind  i  en  borggård, 
hvor  alt  var  pyntet  som  en 
middelalderborg  med  rust- 
ninger, våbenskjolde  og  tur- 
nerings telte. 

Spisningen  foregik  ved 
langborde,  hvor  kong  Ar- 
thur serverede  "Stegt  gris 
som  var  død".  I  løbet  af 
aftenen  var  der  underhold- 
ning med  en  gøglertrup  fra 
Middelfart,  der  jonglerede 
med  stort  set  alt,  hvad  de 
kunne  komme  i  nærheden 
af  Ilden  var  som  i  middel- 
alderen en  væsentlig  ingre- 
diens. 

Dansemusikken  blev  i 
løbet  af  aftenen  leveret  af 
et  live  band  "Cool  Donald 


Middelaldermaden  stod  på  lange  borde. 
Anne  Lise  Kristen  fremtryllede  retterne. 


TV  2  filmer  ved  festen,  som  blev  vist 
over  hele  landet 


and  the  highlights"  og 
mobil  diskotek  "Loudness". 

Der  var  mulighed  for 
overnatning  på  skolen  og 
efter  en  rolig  nat  i  sovepo- 
sen vågnede  vi  alle  til  et 
solidt  morgenmåltid  og  et 
kirkemøde,  hvor  halvfjerd- 
ser-områdeautoriteten Ste- 
in Petersen  var  kommet  for 
at  tale  til  de  unge.  Ved  mid- 
dagstid var  alle  pakkede  og 
klar  til  afrejse,  så  efter  en 
let  frokost  var  der  hjemtur 
på  programmet. 

TV2/FYN  kom 

En  spændende  effekt  af 
dette  arrangement  var;  at 
vi  ugen  i  forvejen  havde 
udsendt  en  pressemeddelel- 
se angående  begivenheden. 
Vi  kunne  derfor  lørdag 
aften  byde  velkommen  til 
TV2/FYN  der  gennem  hele 
aftenen  filmede  og  inter- 


viewede de  unge  og  enkelte 
af  lederne. 

Søndag  aften  kunne  alle 
fynboer  se  et  3  minutters 
indslag  om  Kirken  i  TVZ's 
regionale  nyheder. 

Udsendt  på  TVZ's 
Morgen-tv 

Mandag  den  I.  decem- 
ber var  der  ligeledes  mulig- 
hed for  at  se  et  indslag  i 
TVZ's  Morgen-tv,  der  blev 
bragt  i  hele  landet. 

Som  deltager  og  medar- 
rangør af  denne  superweek- 
end er  det  dejligt  at  se, 
hvordan  kirkens  unge  i 
deres  festlige  optræden  kan 
være  et  redskab  til  at  missi- 
onere og  bringe  et  budskab 
om  glæde  og  begejstring  i 
en  verden,  som  ofte  har 
tendens  til  at  fokusere  på 
det  modsatte. 

Thomas  Ilskov 

I  forbindelse  med 
områdepræsident' 
skabets  besøg  i 
Odense  den  27. 
november  1997 
omtalte  ældste 
Spencer  J.  Condie 
L&P  130:5:  "Men 
der  er  ingen  engle, 
som  betjener  denne 
jord,  uden  de,  der 
tilhører  den  eller 
har  tilhørt  den." 

Ældste  Spencer  J.  Con- 
die bad  om,  at  vi  renser  os, 
for  sløret  er  tyndt,  og  fortal' 
te,  at  vi  skal  nedkalde  him- 
lens kræfter. 

Parley  R  Pratt  skriver  i 
sin  bog  The  Key  to  the  Sci- 
ence ofTheology,  der  er  cite- 
ret samme  år,  som  den  blev 
udgivet,  i  Skandinaviens 
Stjerne,  15.  november  1855: 

"Engle  er  af  samme 
stamme  som  mennesker.  De 
er  i  virkeligheden  menne- 
sker, som  er  overgået  fra  en 
lavere  tilstand  til  fremad- 
skridende væseners  højere 
kredse.  De  har  gennemgået 
døden  og  er  oprejste  igen  til 
liv  og  besidder  følgelig  et 
guddommeligt  menneskele- 
geme af  kød  og  ben,  udøde- 
ligt og  evigt.  De  spiser,  drik- 
ker, synger  og  samtaler  lige- 
som andre  mennesker. 
Nogle  af  dem  har  nøglerne 
til  apostelskab  og  præste- 
dømmet, hvorved  de  lærer, 
underviser,  velsigner  og 
udfører  mirakler  og  mange 
kraftige  gerninger.  Forvand- 
lede mænd  som  Enok,  Eli- 
as, apostlen  Johannes  og  tre 
af  apostlene  på  den  vestlige 
halvkugle  er  også  lig  engle- 
ne. 

Vi  er  privilegerede 

Engle  er  tjenere  både  for 
mennesker  på  jorden  og  i 
åndernes  verden.  De  går  fra 
en  verden  til  en  anden  med 
mere  lethed  og  på  kortere 
tid,  end  vi  færdes  fra  en 
stad  til  en  anden.  De  har 


ikke  en  eneste  egenskab, 
som  mennesket  ikke  har. 
Men  deres  egenskaber  er 
mere  modnede  eller  mere 
udviklede  end  menneskets  i 
den  nuværende  virkekreds 
af  tilværelsen.  Når  som 
helst  præstedømmets  nøg- 
ler eller  med  andre  ord  teo- 
logiens videnskab  nydes  af 
mennesker  på  jorden,  så  er 
et  således  priviligeret  folk 
berettiget  til  englenes 
betjening,  hvis  opgave  på 
jorden  er  at  tilbagebringe 


apostelskabets  nøgler,  når 
de  er  tabte;  at  ordinere 
mænd  til  apostelskabet,  når 
der  ikke  har  været  nogen 
apostolisk  rækkefølge;  at 
betro  nøglerne  til  en  ny 
uddeling;  at  åbenbare 
historiens  hemmeligheder, 
nærværende  og  forbigang- 
ne tiders  kendsgerninger  og 
at  udfolde  fremtidens  til- 
dragelser. De  er  også  under 
tiden  beskikket  til  at  udøve 
straffedomme  på  individer, 
stæder  eller  nationer.  De 
kan  også  være  til  stede  i 
deres  herlighed,  eller  også 
kan  de  komme  i  skikkelse 
og  udseende  som  andre 
mennesker.  De  kan  også 
være  til  stede  uden  at  være 
synlige  for  dødelige. 

Vi  ved  aldrig  ... 

Når  de  kommer  som 
andre  mennesker,  vil  de 
måske  spise,  drikke  og 
vaske  deres  fødder  og  tage 
bolig  hos  deres  venner. 
Derfor  er  det  skrevet: 
'Glem  ikke  gæstfriheden, 
for  ved  at  være  gæstfrie  har 
nogle  uden  at  selv  at  vide 


det  haft  engle  som  gæster' 
(Heb  13:2). 

Deres  opgave  er  også  at 
trøste  og  undervise  de 
enkelte  medlemmer  af  de 
helliges  Kirke,  hellige  dem 
ved  hænders  pålæggelse  i 
Jesu  Kristi  navn  eller  sige 
dem,  hvilke  midler  de  skal 
bruge  for  at  blive  helbredte, 
lære  dem  nyttige  ting,  syn- 
ge en  god  sang  for  dem, 
advare  dem  om  tilkommen- 
de fare  eller  befri  dem  fra 
fængsel  eller  fra  døden. 


Engle  har  virket  i  alle 
uddelinger 

Disse  velsignelser  har 
stedse  været  nydt  af  folket 
eller  de  helliges  Kirke,  når 
som  helst  en  sådan  Kirke 
har  eksisteret  på  vor  planet. 
De  er  ikke  mere  særegne 
for  en  uddeling  end  for  en 
anden. 

De  havde  travlt  i  den 
patriarkalske,  den  mosaiske 
og  evangeliske  uddeling.  De 
befriede  Lot  og  ødelagde 
Sodoma. 

De  hjalp  Moses  og  pro- 
feterne. De  forudsagde 
Johannes  fødsel  til  Zakari- 
as.  De  forudsagde  for  Maria 
hendes  undfangelse  og  Jesu 
Kristi  fødsel.  De  underret- 
tede Josef,  hendes  mand, 
om  hendes  tilstand.  De  til- 
kendegav Jesu  fødsel  for 
Judæas  hyrder  og  sang  en 
lovsang  om  fred  på  jorden 
og  velbehagelighed  for 
menneskene  for  at  hilse 
ham  velkommen.  De  tog 
vare  på  hans  fodtrin  under 
hele  hans  ophold  her  på 
jorden.  En  engel  var  i  vir- 
keligheden redskabet  til  at 


åbne  gravens  skumle  fæng- 
sel og  fremkalde  Messias' 
sovende  legeme,  den  første 
til  at  udbryde:  'Han  er  ikke 
her,  men  er  opstanden.'  To 
engle  i  hvide  klæder  var  de 
første  til  at  forkynde  hans 
anden  tilkomme  Ise,  medens 
han  opfor  i  sine  disciples 
påsyn.  Og  da  de  således  var 
befriede  for  den  personlige 
omsorg  for  deres  Herre  på 
jorden,  henvendte  de  deres 
opmærksomhed  på  apostle- 
ne, åbnede  vejen  for  deres 
tjenestegerning  iblandt 
jøder  og  hedninger,  idet  de 
befriede  dem  fra  fængsel  og 
fare,  og  åbenbarede  de 
hemmeligheder,  som  Gud 
anså  tjenligt  at  bekendtgøre 
for  de  hellige  i  den  tidsal- 
der. Og  da  alle  de  andre 
apostle  var  hensovede,  og 
apostlen  Johannes  var  ble- 
vet henvist  til  stenkulsmi- 
nernc  på  den  ensomme  ø 
Patmos,  vedblev  de  endnu 
bestandig  trofaste  i  deres 
tjeneste.  De  fulgte  ham  did, 
og  udfoldede  der  for  ham 
alle  tidsaldres  og  generatio- 
ners tildragelser. 

Middelalderens  mørke, 
anti-Kristi  forfalskninger 
under  navn  af  kristendom; 
floder  af  blod  og  oceaner  af 
tårer,  som  ville  flyde  under 
en  attenhundredårig  vildfa- 
relse; den  mægtige  engel, 
som  igen  skulle  overbringe 
evangeUet  til  jorden,  til 
enhver  stamme,  tungemål 
og  folk;  Gud  straffedomme 
i  nedstyrtningen  af  vildfa- 
relse og  hemmelighed; 
istandbringelsen  eller  gen- 
oprettelsen af  de  helliges 
Kirke;  deres  endelige  triumf 
og  herredømme  over  jor- 
den; nedstigeisen  af  Jesus 
Kristus  til  at  regere  over 
alle  riger;  opstandelsen  af 
de  hellige  og  deres  regering 
på  jorden;  enden  på  død  og 
sorg  og  tårer  og  gråd.  Alt  - 
alt  forudsagdes  af  englen  til 
den  sidste  af  De  Tolv. 

Tager  vare  på  dit  fodtrin 

Atter  i  den  nuværende 
tidsalder  har  engle  genbragt 


Engles  natur 

evangeliet.  Atter  har  de 
betroet  apostelskabets  nøg- 
ler. Atter  har  de  åbnet  nog' 
le  af  fortidens,  nutidens  og 
fremtidens  tildragelser. 

Atter  har  de  taget  vare 
på  apostles,  profeter  og  hel- 
lige raartyrers  fodtrin  fra 
vuggen  til  graven.  Atter  har 
de  hjulpet  til  i  tjenesten  og 
ydet  bistand  i  at  befri  den 
AUerhøjestes  hellige  fra 
fængsel,  fra  forfølgelse  og 
død.  Og  atter  er  de  i  færd 


med  at  udøve  hævn  på  jor- 
den store  og  anselige  stæ- 
der og  nationer. 

Og  hvilken  ubeskrivelig 
velsignelse  er  ikke  engles 
betjening  for  de  dødelige? 
Hvilken  frydefuld  tanke,  at 
mange,  som  betjener  os  og 
våger  over  os,  er  vore  nært 
beslægtede  -  vore  fædre, 
som  er  døde  og  opstandne 
igen  i  forrige  tidsaldre,  og 
som  våger  over  deres  efter- 
kommere med  al  faderlig 


omhu  og  bekymring,  som 
udmærker  kærlige  fædre  og 
mødre  på  jorden. 

Trefold  lykkelige  er  de, 
som  har  lovligt  krav  på 
deres  beskyttelse,  og  hvis 
opførsel  ikke  græmmer  dem 
og  nøder  dem  til  at  for- 
lade deres  dyrebare  vare- 
tagen." 

Samme  budskab 
i  alle  uddelinger 

Bibelen,  Lære  og  Pagter 


og  Kirkens  ledere  i  1855  og 
i  1997  bærer  vidnesbyrd 
om  det  samme.  Mon  ikke 
disse  ord  vil  få  enhver  læser 
til  at  standse  op,  overveje 
og  føle  tryghed  i  det  bud- 
skab, som  har  lydt  i  årtusin- 
der: At  Gud  taler  til  men- 
neskene gennem  sin  Ånd, 
sin  kraft  og  gennem 
engle. 

Red. 


Præsident  Clinton  udpeger 
et  medlem  af  Kirken 
som  ambassadør^kandidat 
til  posten  i  København 


Richard  Swett, 
medlem  af  Kirken, 
er  40  år  gammel  og 
tidligere  medlem  af 
den  amerikanske 
kongres  fra  staten 
New  Hampshire,  er 
far  til  syv  sunde  og 
raske  børn  og  har 
en  glorværdig 
sportskarriere  bag 
sig  som  amerikansk 
fodboldstjerne  og 
har  fortsat  det 
bedste  resultat  i  ti- 
kamp på  det 
prestigefyldte  Yale 
University. 


Bror  Swett  undersøges  i 
øjeblikket  af  Det  Hvide 
Hus,  hvorefter  der  følger 
godkendelseshøringer  i 
senatet.  Endvidere  under- 
søges bror  Swetts  valgkam- 
pagne sidste  år,  hvor  mulige 
ikke  opgivne  bidrag  kan 
medføre  en  bøde  på  90.000 
dollars. 

Richard  Swett  har  iflg. 
Berlingske  Tidende  ingen 
diplomatisk  erfaring  og  har 
ikke  arbejdet  i  udvalg  med 
berøring  til  udenrigspoliti- 
ske spørgsmål  i  sin  tid  som 
medlem  af  kongressen  og  er 
ikke  karrierediplomat. 
Præsident  Clinton  menes 
at  ville  besætte  denne  post 
som  tak  for  br.  Swetts  ind- 
sats for  Det  Demokratiske 
Parti,  hvilket  ikke  bifaldes 
af  den  danske  regering,  som 
helst  havde  set  en  diplomat 
eller  indflydelsesrig  politi- 
ker med  adgang  til  den  sik- 
kerhedspolitiske inderkreds 
i  Washington. 

Br'or  Swett  blev  i  1990, 
33  år  gammel,  overrasken- 
de indvalgt  i  kongressen 
som  den  første  demokrat  i 


40'årige  Richard 
Swett,  medlem  af 
Kirken,  der  menes  at 
bUve  USAs 
kommende 
ambassadør  i 
Danmark. 
Foto:  Rodney  Curtis 


78  år  i  sit  valgdistrikt,  men 
tabte  sin  plads  efter  to  peri- 
oder i  1994. 

I  de  seneste  tre  år  har  br. 
Richard  Swett  med  stor 
succes  stået  i  spidsen  for  sit 
eget  rådgivningsfirma,  som 
konsulent  for  virksomhe- 
der, der  ønsker  at  bruge 
alternativ  energi  og  sænke 
energiforbruget. 


Richard  Swett  har  ikke 
ønsket  at  kommentere  sin 
kandidatur  til  posten  som 
USAs  ambassadør  i  Dan- 
mark, for  "i  politik  er  intet 
bekræftet,  før  det  er 
bekræftet."  Den  nuværen- 
de ambassadør  Edward  E. 
Elson  forlader  Danmark 
engang  i  det  nye  år. 

Red. 

Manti  Scandinavian  Choir.  Logan,  Salt  Lake  City  og  Manti  havde  alle  et  skandinavisk  kor,  som  sang  overalt  i  territoriet. 

Foto:  Utah  State  Historical  Society. 

Mellem  mormoner 


Følgende  artikel  fra 
den  23.  januar 
1889  af  Henrik 
Cavling,  senere 
redaktør  på 
"Politiken",  blev 
bragt  i  en  række  på 
seks  artikler  i 
"PoUtiken": 

"Efter  i  Østen  at  være 
bleven  proppet  med  de 
utroligste  fabler  om  mor- 
monerne venter  man,  at 
noget  eventyrligt  skal  åben- 
bare sig,  så  snart  man  kom- 
mer ind  i  deres  by. 

Straks  bliver  med  derfor 
lidt  skuffet:  Denne  by  jo  en 
by  som  alle  andre  byer  i 
Amerika.  Gennem  gader 
løber  de  almindelige  gule 
sporvogne.  I  portene  opslår 
skopudseren  sin  butik. 
Afsted  farer  avisdrengene, 
nu  og  da  som  overalt  i 
vestens  byer  til  hest,  og  for- 
an hotellerne  strækker 
negeren  sig  på  sladrebæn- 
ken,  der  har  plads  i  skyg- 
gen. Om  aftenen  oplyses 
alle  gader  med  elektrisk  lys. 


Betaget  af  byen  og 
naturen 

Man  er  straks  lidt  skuf- 
fet, så  afløses  denne  skuffel- 
se hurtig  af  en  uvilkårlig 
overraskelse  over  byens 
skønhed.  Her,  hvor  der  for 
35  år  siden  ikke  fandtes  en 
hytte  og  næppe  nok  en 
busk,  breder  sig  nu  gennem 
de  omhyggeligt  vedlige- 
holdte gader  skyggefulde 
akacier,  hvis  løv  formedelst 
jordbundens  alkaliske 
beskaffenhed  frembyder 
alle  farvetegninger  fra  gult 
til  rødt.  Denne  fine  flora 
kaster  over  byen  et  poetisk 
skær.  Kun  en  farveblind  vil- 
le ikke  på  en  vandring  gen- 
nem disse  gader  gribes  af 
naturens  sarte  trylleri. 

Og  hertil  kommer,  at 
blikket,  hvor  man  står  og 
går,  møder  Rocky  Mounta- 
ins  bjærge:  Rundt  om  byen 
hæver  de  sig  op  i  himmel- 
høje kegler,  på  hvis  tinder 
hviler  evig  sne,  der  heni- 
mod  aftenstunden  gløder 
som  en  vældig  ring  af  pur- 
pur. 

Ned  gennem  alle 
Saltsøstadens  skyggefulde 
gader  løber  klare  bække. 
Det  er  smeltet  sne.  Nat  og 
dag  hører  man  den  svage 


rislen,  der  ved  sin  spage 
uro,  ligesom  forhøjer  ste- 
dets romantik. 

Og  således  går  man 
omkring  fortabt  i  omgivel- 
serne og  henrykt  over  den 
gennemsigtige,  klare  luft  til 
man  en  dag  kommer  i  tan- 
ker om,  at  det  der  egentlig 
var  hensigten  med  besøget, 
var  at  erfare  noget  om  mor- 
monernes liv. 

Positivt  overrasket 

End  mere  overrasket  bli- 
ver man  da,  når  man  har 
gjort  bekendtskab  med 
Mormonkirkens  ledende 
mænd  og  fundet,  at  deres 
levevis  i  alt  væsentligt  er 
som  hos  en  engelsk  bourge- 
ois. De  arbejder,  gør  udflug- 
ter, gå  på  visit  og  gør  mid- 
dagsselskaber, hvor  alt  går 
til  som  hjemme,  kun  med 
den  forskel,  at  man  forin- 
den bordet  holder  bøn,  og 
den  skik  vænner  man  sig 
hurtigt  til. 

Tre  søstre  fra  København 

Tilbage  står  da  kun  fler- 
koneriet som  det  eneste, 
der  berører  den  fremmede 
ubehageligt  -  om  han  da  får 
det  at  se,  thi  flerkoneriet  er 
allerede  blevet  så  ualmin- 


deligt -  kun  3  pet.  af  mor- 
monerne er  polygamister  - 
at  man  i  selve  Saltsøstaden 
måtte  kunne  leve  i  uviden- 
hed om  det  år  og  dag.  Hel- 
ler ikke  må  man  i  denne 
sammenhæng  forbigå,  at  de 
mormonske  kvinder,  hvor 
sælsomt  det  end  lyder,  er  de 
ivrigste  polygamister.  Under 
vort  ophold  i  Saltsøstaden 
er  vor  vært  den  udmærke- 
de nordmand  RO.  Thom- 
sen. Han  er  gift  med  tre 
søstre  fra  Kjøbenhavn,  i 
hvilke  damer  vi  rimeligvis 
har  truffet  de  mest  kompe- 
tente repræsentanter  for 
det  mormonske  polygami. 
Her  som  i  så  mange  andre 
polygame  familieforhold 
synes  det  at  være  den  første 
af  hustruerne,  der  har 
bevæget  manden  til  at  ægte 
den  anden,  og  denne,  der 
har  bevæget  ham  til  at 
ægte  den  tredje.  At  den 
religiøse  fanatisme  kan  føre 
en  kvinde  dertil,  er  ufor- 
ståeligt for  os,  om  det  da 
ikke  er  bevis  for,  at  kvinden 
eller  dog  disse  kvinder  er  af 
lavere  race  end  manden. 
Man  har  ingen  eksempler 
på,  at  denne  ville  kunne 
betragte  det  omvendte  for- 
hold -  en  kvinde  og  mange 

mænd  -  uden  som  prostitu- 
tion, og  prostitution  for- 
dømmer  mormonerne  abso- 
lut. 

Således  som  der  for  øje- 
blikket fares  frem  mod 
polygamiet,  vil  dette  inden 
ret  længe  forsvinde  af  sig 
selv.  Det  er  kun  hos  mor- 
monerne fra  Brigham 
Youngs  dage,  at  man  endnu 
finder  medhustruer.  Har  de 
yngre  end  ikke  teoretisk 
opgivet  polygamiet,  så 
afholder  de  sig  derfra  af 
frygt  for  straf 

Om  vi  havde  villet  skil- 
dre tilstandene  i  Utah  på 
samme  måde  som  gamle 
Holbech  efter  sigende  skil- 
drede naturen  i  Schweiz  - 
han  lukkede  sig  inde  i  et 
bibliotek  og  beskrev  søer, 
der  var  udtørrede  og  skove 
der  forlængst  var  fældede  - 
så  havde  vi  ikke  allerede 
kunnet  slutte  her,  thi  hvad 
der  på  engelske  biblioteker 
er  ophobet  om  mormonis- 
men, er  en  hel  lille  litteratur. 

Brave  og  hæderlige 

Men  de  præsteløgne,  der 
udgør  broderparten  af  den, 
har  vi  ikke  ment  at  burde 
gentage.  Vi  har  fundet,  at 
vore  landsmænd  i  Utah  var 
lige  så  brave  og  hæderlige, 
og  hvad  der  er  øjensynlig, 
nok  så  tilfredse  i  deres  ny 
fædreland,  som  vore  andre 
landsmænd  i  de  forenede 
Stater.  Hvad  mange  af  disse 
brave  folk  må  have  lidt  for 
deres  vildfarende  religiøse 
anskuelser,  bliver  deres  sag. 
Den  blotte  omstændighed, 
at  de  overhovedet  lider  for 
en  åndelig  opfattelse,  fore- 
kommer os  ikke  at  forringe 
deres  karakter. 

Hvor  kan  det  dog  være, 
at  man  betragter  en  mor- 
mon som  en  kannibal,  og 
f  eks.  ikke  føler  sig  videre 
ilde  berørt  af  hine  sindsfor- 
virrede Gudsbespottere,  der 
hjemme  optræder  midt  i 
blandt  os  under  navn  af 
Frelsens  Hær? 

Sådanne  spørgsmål  gør 
man  sig,  når  efter  et  længe- 


Henrik  Cavling  besøgte  som  den  første 
danske  journalist  Salt  Lake  City  i 
halvanden  måned  omkring  årsskiftet 
1888-1889.  Cavling  blev  senere  redaktør 
for  Politiken.  Cavling-prisen  som  hvert  år 
gives  til  unge  talentfulde  journalister  er 
opkaldt  efter  ham.  Foto:  Polfoto 


George  Q.  Cannon,  førsterådgiver  i  Det  Første  Præsidentskab  i 
fængslet  Utah  Penitentiary  den  2 1 .  september  1 888,  hvor  han 
sad  fængslet  for  polygami,  da  Henrik  Cavling  besøgte  ham  ca.  3 
måneder  senere  og  interviewede  ham  til  "Politiken". 


re  ophold  mellem  de 
stilfærdige  og  vindskibelige 
mormoner  byder  dem  og 
deres  by  farvel. 

Henrik" 


En  historikers  vurdering 

Jørgen  Wiirtz  Sørensen 
skriver  i  1  religionsfrihedens 
skygge  følgende  om  forfat- 
teren og  artiklen; 

"Bag  journalistnavnet 
"Henrik"  gemmer  sig  avi- 
sens senere  redaktør  Hen- 
rik Cavling,  som  på  det 
tidspunkt  var  journalist  på 
Politiken,  hvor  han  især 


Foto  LDS  Church  Archives. 

dækkede  udenrigsstof.  Ikke 
fra  sit  kontor  i  København, 
men  som  en  af  de  første 
virkelige  udenrigskorre- 
spondenter. Henrik  Cavling 
var  således  den  første  dan- 
ske journalist,  der  selv  hav- 
de besøgt  mormonstaten 
Utah  og  opholdt  sig  på  ste- 
det i  halvanden  måned. 

Denne  artikel  var  en  af 
seks  artikler,  som  fremkom  i 
dagbladet  "Politiken"  i 
januar  1889.  I  perioden  fra 
1850ernes  begyndelse  frem 
til  1888-89,  hvor  Henrik 
Cavling  besøgte  Utah, 
udvandrede  tusindvis  af 


danske  mormoner  til 
Saltsøstaden  og  den 
omkringliggende  dal.  Dette 
for  at  opfylde  en  central  del 
af  den  religiøse  lære  og  "de 
helliges"  indsamling  i  "det 
genrejste  Jerusalem"  eller 
"det  nye  Zion",  hvor  "de 
Hellige"  skulle  samles 
inden  Jesu  genkomst  og 
starten  på  tusindsåriget. 
Mormonernes  opbygning  af 
deres  nye  samfund  i  Dese- 
ret i  territoriet  Utah  skabte 
efterhånden  alvorlige  pro- 
blemer med  forbundsrege- 
ringen i  Washington.  Den- 
ne var  især  bekymret  over 
Mormonkirkens  betydelige 
verdslige  og  religiøse  magt 
og  brugte  i  sin  kampagne 
mod  Mormonkirken  det  i 
Utah  praktiserede  polygami 
som  væsentligste  angrebs- 
punkt.Kirken  angrebet  af 

ftygt  for  at  de  fattige  og 
udstødte  blev  selvbevidste 
Netop  flerkoneriet  blev 
også  i  Danmark  det  punkt, 
hvor  angrebene  satte  ind, 
og  hvor  man  kunne  regne 
med  en  "hellig"  forargelse  i 
brede  kredse.  Dette  angreb 
mod  mormonerne  som  reli- 
giøs retning  blev  i  Dan- 
mark  kraftigt  støttet  af 
præsteskabet  i  Folkekirken, 
der  helt  klart  opfattede  den 
nye  lære  som  en  trussel 
mod  den  folkekirkelige 
lutheranisme.  Det  er  i  den- 
ne sammenhæng  imidlertid 
nødvendigt  at  pointere,  at 
de  værste  voldelige  angreb 
fandt  sted,  før  polygamiet 
blev  accepteret  som  en  del 
af  mormonernes  lære. 
Modstanden  synes  snarere  i 
starten  at  være  rettet  mod 
Mormonkirkens  voldsom- 
me angreb  på  Folkekirken, 
angrebet  på  barnedåben  og 
endelig  dens  effektive  og 
attraktive  missionsbudskab 
om  "de  helliges"  indsamling 
til  "det  nye  Zion"  i  Ameri- 


ka. Denne  mission  blandt 
samfundets  fattigste  og 
marginaliserede  lag  skabte 
uro  og  bekymring,  ikke 
mindst,  fordi  de  herigen- 
nem vakte  blev  helt  ander- 
ledes selvbevidste  end  før, 
hvor  alle  kendte  deres 
plads  i  samfundet. 

Overraskende  positiv 
holdning 

Problemet  omkring  fler- 
koneriet fik  fornyet  aktuali- 
tet i  1880-erne,  hvor  for- 
bundsregeringen i  Was- 
hington gennem  en  række 
lovindgreb  søgte  at  svække 
eller  endda  knuse  Mor- 
monkirken. Nævnt  i  Cav- 
lings artikler  er  lovene  mod 
Kirkens  besiddelser  og 
Edmunds-loven,  der  direk- 
te var  vendt  mod  polygami- 
et. Disse  angreb  fik  også  i 
Danmark  den  anti-mor- 
monske  presse  til  at  atter  at 
blomstre  op.  På  baggrund 
af  denne  helt  dominerende 
fjendtlighed  i  den  danske 
offentlighed  er  det  således 


overraskende  at  se  den 
oplagt  positive  holdning, 
der  faktisk  findes  i  Henrik 
Cavlings  artikelserie.  Ten- 
densen må  absolut  beteg- 
nes som  enestående  for 
dansk  presse  i  det  mindste 
frem  til  1 .  verdenskrig. 

Således  er  artikelserien 
specifik  på  to  punkter.  Som 
nævnt  ved  at  være  overve- 
jende positiv  samt  ved  at 
være  journalistik  fra  en 
dansker,  der  selv  havde 
besøgt  Utah,  og  ikke  kun 
holdt  sig  til  mere  eller  min- 
dre vilde  rygter  eller  direkte 
løgnagtige  beskrivelser  af 
forholdene. 

Artiklerne  vakte  opsigt  i 
såvel  Danmark  som  Ameri- 
ka. I  de  skandinaviske  mor- 
moners blad  i  Saltsøstaden 
"Bikuben"  var  man  noget 
forbeholden  overfor  de 
"friskfyragtige"  udtryk  og 
den  megen  kokettering 
med  de  mange  kvinder. 
Derimod  vendte  den  øvrige 
del  af  den  skandinavisk- 
amerikanske og  danske 


presse  sig  mod  holdningen  i 
artiklerne.  Således  blev 
Cavling  omend  ikke  direk- 
te, så  nærmest  beskyldt  for 
selv  at  være  mormon  eller  i 
det  mindste  at  gå  mormo- 
nernes ærinde. 

Dagbladet  "Politiken" 
bakker  Cavling  op 

1  marts  1889  havde  den- 
ne kampagne  antaget  et 
sådant  omfang,  at  "Politi- 
ken" måtte  bringe  en  arti- 
kel, hvor  man  fastholdt 
Cavlings  forsvar  for  den 
opsøgende  og  dokumente- 
rende journalistik.  Dvs.  at 
man  ikke  tog  afstand  fra 
essensen  i  artikelserien." 

Henrik  Cavling  grund- 
lagde senere  Københavns 
Journalistforbund,  der  ved 
sit  40  års  jubilæum  til  min- 
de om  sin  grundlægger 
Henrik  Cavling  indstiftede 
"Cavling-prisen",  der  årligt 
uddeles  til  en  yngre  journa- 
list, som  har  vist  fremra- 
gende talent  og  initiativ. 

Red. 


Redaktionelle  ændringer 


Som  det  må  være  enhver 
læser  af  Stjernen 
bekendt,  så  indeholdt 
februar  1998  ingen  lokalsi- 
der, og  de  vil  i  de  kommen- 
de måneder  kunne  variere  i 
sideantal.  Det  er  en  konse- 
kvens af  de  internationale 
tiltag  på  lokalsideområdet, 
som  Kirken  er  ved  at  fore- 
tage på  verdensplan. 

Der  vil  fremover  blive 
kaldet  en  nyhedsredaktør, 
som  på  det  nationale  plan 
indsamler  og  redigerer  lokal 
tekst  og  billeder,  der  så 
fremover  vil  blive  trykt  i 
USA  og  distribueret  sam- 
men med  Stjernen  derfra. 

Tak  til      -r:,/.-.:--: . 
"den  gamle  redaktør" 

Det  har  betydet,  at 


Stjernen  har  måttet  tage 
afsked  med  sin  ansatte 
lokalredaktør,  søster  Susan- 
ne Perkins,  Københavns  3. 
Ward,  som  gennem  de  sid- 
ste fire  år  har  udført  et  stort 
arbejde  for  at  gøre  de  dan- 
ske lokalsider  til  noget  både 
specielt  og  brugbart  for 
de  danske  medlemmer  af 
Kirken.  Vi  vil  gerne  benyt- 
te lejligheden  til  her  at  tak- 
ke søster  Perkins  for  en 
særdeles  god  indsats  og 
godt  samarbejde  samt 
ønske  hende  al  godt  i  sin 
nye  hverdag. 

Støt  lokalsiderne  ved 
at  bidrage  med  stof 

Den  nye  struktur  gør  at 
kaldelsen  som  lokalredak- 
tør nu  bliver  en  kirkekal- 


delse, hvilket  stiller  større 
krav  om  opbakning  fra 
læserkredsen,  eftersom 
mulighederne  for  at  drive 
opsøgende  journalistik  kan 
være  begrænset  for  den 
person  som  kaldes  hertil. 

Lad  os  nå  2000 
abonnenter  til 
september  1998! 

Stjernen  som  måneds- 
blad har  som  fortalt  andet 
sted  i  lokalsiderne  fået  lov 
til  at  fungere  uændret  indtil 
september  1998.  På  dette 
tidspunkt  skal  læserkredsen 
gerne  været  nået  op  på 
2000  abonnenter. 

Når  vi  dette  mål,  så  kan 
vi  fortsætte  med  at  modta- 
ge Stjernen  hver  måned.  Vi 
har  altså  selv  indflydelse  på. 


om  vi  når  det.  Lad  os  sikre 
at  det  ældste  stadig  trykte 
blad  i  Kirkens  historie,  som 
har  været  på  gaden  siden 
1851,  vil  fortsætte.  Derfor 
vil  vi  appellere  til  alle,  der 
på  nogen  som  helst  måde 
kan  tegne  abonnement  om 
at  gøre  det  og  opfordre  sine 
venner  og  omgangskreds  til 
at  gøre  det  samme  eller 
selv  give  gaveabonne- 
menter til  venner  og  be- 
kendte. 

Måske  kunne  enhederne 
også  gøre  en  fælles  indsats 
ved  at  sørge  for,  at  Stjernen 
kommer  ind  på  offentlige 
institutioner  og  andre  ste- 
der i  lokalområdet  på  lige 
fod  med  øvrige  seriøse 
månedsblade. 

Red. 

Julekoncert  i  Odense 


1?Tah,  det  lykkedes",  kom 

J  det  fra  en  ung  klaver- 
spiller ved  den  årlige  jule- 
koncert. For  ingen  jul  i 
Odense  uden  julekoncert. 

Således  også  i  år,  hvor 
br.  John  Sundahl  den  5. 
december  bød  velkommen 
til  julens  smukke  musik  ved 
et  arrangement,  som  var 
kommet  i  stand  gennem  et 
tæt  samarbejde  mellem 
musikformændene  i  Oden- 
se 1.  og  2.  ward,  søster 
Charlotte  Curtis  og  bror 
Lars  Birkmose. 

Primarykoret  indledte 
programmet  med  "Barn 
Jesus  i  krybben",  hvorefter 
det  store  fælleskor  sangs 
adskillige  dejlige  julesange 
både  smukt  og  fyldigt  og 
med  præcision  på  trods  af 
de  få  herrestemmer. 

Alle  missionærerne 
bidrag  muntert  og  udklædt 
med  rød  næse.  Orla  Knud- 
sen underholdt  med  tema- 
sangen fra  "Love  Story",  og 
har  spillet  violin  gennem  et 
langt  liv  og  spiller  stadig 
smukt  og  sikkert. 

Ungersvenden  bror 
Christopher  Nielsen  på  10 
år  indtog  med  hopsaskridt 
sin  plads  ved  flyglet,  hvor 
han  med  sikker  hånd  spille- 
de to  numre.  Vel  overstået 
forlod  han  podiet  med 
hænder  og  noder  højt  over 
hovedet  og  udbrød;  "Jah, 
det  lykkedes"  til  stor  moro 
for  tilhørerne. 

Koret  rundede  traditio- 
nelt af  med  "Kom  og  skab 
fred  på  jord",  enstemmigt, 
stærkt  og  inspirerende  om 
julens  budskab,  hvorefter 
snakken  ivrigt  gik  over 
søstre  Tulle  Christensens  og 
søster  Else  Balazs'  gløgg  og 
æbleskiver. 


Ida  Karnil 
Odense  2.  Ward 


Christopher  Jensen  spillede 
bl.a.  "Mary's  boychild". 

Foto:  Birgit  Larsen 


Sofie  Poulsen  synger  "Nu 
tændes  tusind  julelys"  med 
Gitte  Larsen  ved  flyglet. 

Foto:  Birgit  Larsen 


Orla  Knudsen  spiller  "Love 
Story"  akkompagneret  af 
Charlotte  Curtis. 

Foto:  Birgit  Larsen 


Primarykoret  bestod  af  Laura,  Amalie,  Alexander,  Christopher 
og  Aksel.  Foto:  Birgit  Larsen 


Missionærerne  synger  udklædt  "Rudolf  the  Red  Nose  Raindeer": 

Foto:  Birgit  Larsen 


Det  samlede  kor  fra  Odense  I  og  II.  Foto:  Birgit  Larsen 


Kvartetten  Edmund  Nielsen,  Ida  Karnil,  Trine  Kreiberg  og 
Thomas  Karnil  sang  a  cappella:  "Jeg  kommer  til  din  krybbe"  og 
"En  rose  så  jeg  skyde".  Foto:  Birgit  Larsen 

